دو سو وہابی مبلغین سمیت چھ سو غیر ملکی وہابیوں ملک بدر

سری لنکا نے ایسٹر حملوں کے بعد کارروائیاں جاری رکھتے ہوئے دو سو وہابی مبلغین سمیت چھ سو غیر ملکی وہابیوں کو ملک بدر کردیا ہے۔

خبر کا کوڈ: ۴۴۰۳۲۹

تاریخ: ۰۶ مرداد ۲۰۱۹ - ۱۲:۲۹

رسا نیوز ایجنسی کی رپورٹ کے مطابق سری لنکا نے ایسٹر حملوں کے بعد کارروائیاں جاری رکھتے ہوئے دو سو وہابی مبلغین سمیت چھ سو غیر ملکی وہابیوں کو ملک بدر کردیا ہے۔

سری لنکا پولیس کے مطابق ویزا کی مدت سمیت زیادہ قیام کرنے والوں میں بنگلہ دیش، بھارت، پاکستان اور مالدیپ کے وہابی شامل تھے۔

اے ایف پی کے مطابق سری لنکا کے وزیر داخلہ وجیرہ ابے وردینا نے کہا کہ وہابی مبلغین قانونی طور پر آئے تھے لیکن حملوں کے بعد سکیورٹی کریک ڈاؤن سے قبل یہ تمام افراد ویزوں کی مدت سے زیادہ عرصے تک قیام کرتے ہوئے پائے گئے، جس کی وجہ سے ان پر جرمانہ عائد کیا گیا اور ملک بدر کردیا گیا۔

ابے وردینا نے کہا کہ ملک کی موجوہ صورتحال کو مدنظر رکھتے ہوئے ہم نے ویزا سسٹم میں نظرثانی کی ہے اور مبلغین کیلئے ویزا کی پابندیاں سخت کرنے کا فیصلہ کیا ہے۔

انہوں نے کہا کہ جن لوگوں کو ملک بدر کیا گیا ان میں دو سو وہابی مبلغ شامل تھے ۔

واضح رہے کہ سری لنکا میں 21 اپریل کو ہونے والے سلسلہ وار بم دھماکوں میں 257 افراد ہلاک اور 5 سو افراد زخمی ہوئے، ان حملوں میں مقامی وہابی مذہبی رہنما ملوث تھا جس کے متعلق کہا جارہا ہے کہ وہ پڑوسی ملک بھارت گیا اور وہاں وہابی دہشت گردوں سے رابطے قائم کیے۔